
LIETUVOS RESPUBLIKOS
SEIMO RINKIMŲ ĮSTATYMO NR.I-2721 2 STRAIPSNIO PAPILDYMO
ĮSTATYMAS

2018 m.                 d. Nr.
Vilnius


1 straipsnis. 2 straipsnio papildymas
Papildyti 2 straipsnį tokiu 31 punktu ir jį išdėstyti taip:

2 straipsnis. Visuotinė rinkimų teisė
1. Rinkimų teisę turi Lietuvos Respublikos piliečiai, kuriems rinkimų dieną yra sukakę 18 metų. Rinkimuose nedalyvauja piliečiai, kurie teismo pripažinti neveiksniais.
2. Seimo nariu gali būti renkamas Lietuvos Respublikos pilietis, kuris nesusijęs priesaika ar pasižadėjimu su užsienio valstybe ir rinkimų dieną yra ne jaunesnis kaip 25 metų bei nuolat gyvena Lietuvoje. Nuolat gyvenančiu Lietuvos Respublikoje laikomas Lietuvos Respublikos pilietis, kurio duomenys apie gyvenamąją vietą įrašyti Lietuvos Respublikos gyventojų registre, arba pilietis, kuris pagal Civilinį kodeksą pripažįstamas turinčiu nuolatinę gyvenamąją vietą Lietuvos Respublikoje.
3. Seimo nariais negali būti renkami asmenys, kurie, likus 65 dienoms iki rinkimų, yra nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais arba nepakaltinamais.
31. Seimo nariu negali būti renkamas asmuo, kuris teismo nuosprendžiu yra pripažintas kaltu ir patrauktas baudžiamojon atsakomybėn už nusikaltimus valstybės tarnybai ir viešiesiems interesams ir už nusikaltimus finansų sistemai, jeigu nuo teismo nuosprendžio įsigaliojimo nepraėjo dešimt metų. 
4. Seimo nariais negali būti renkami teisėjai, kol eina šias pareigas, taip pat asmenys, rinkimų dieną atliekantys privalomąją karo arba alternatyviąją krašto apsaugos tarnybą, taip pat likus 65 dienoms iki rinkimų neišėję į atsargą profesinės karo tarnybos kariai arba statutinės institucijos ir įstaigos pareigūnai ar asmenys, kurie pagal specialius įstatymus ar statutus negali dalyvauti politinių partijų veikloje.
5. Seimo nariu negali būti renkamas asmuo, kurį Seimas apkaltos proceso tvarka pašalino iš užimamų pareigų ar panaikino jo Seimo nario mandatą, jeigu nuo sprendimo pašalinti iš užimamų pareigų ar panaikinti Seimo nario mandatą įsigaliojimo dienos nepraėjo ketveri metai.
6. Kiti tiesioginiai arba netiesioginiai Lietuvos Respublikos piliečių rinkimų teisės apribojimai - dėl kilmės, politinių pažiūrų, socialinės ir turtinės padėties, nacionalinės priklausomybės, lyties, išsilavinimo, kalbos, santykio su religija, užsiėmimo rūšies ir pobūdžio - draudžiami.

Respublikos Prezidentas 

Teikia:
Seimo nariai
1.	Ramūnas Karbauskis
2.	Agnė Širinskienė
3.	Andrius Palionis
4.	Arvydas Nekrošius
5.	Rimantė Šalaševičiūtė
6.	Aušrinė Norkienė
7.	Artūras Skardžius
8.	Stasys Tumėnas
9.	Dainius Gaižauskas
10.	Asta Kubilienė
11.	Laimutė Matkevičienė
12.	Vida Ačienė
13.	Guoda Burokienė
14.	Zenonas Streikus
15.	Kęstutis Mažeika
16.	Jonas Jarutis
17.	Vytautas Bakas
18.	Rima Baškienė
19.	Antanas Baura
20.	Petras Valiūnas
21.	Arūnas Gumuliauskas
22.	Audrys Šimas
23.	Viktoras Rinkevičius
24.	Juozas Varžgalys
25.	Levutė Staniuvienė


